जलती हुई बाइक और पुतला बुझाने के लिए जब पुलिसकर्मी आगे आए तो कांग्रेसियों ने इसका जमकर विरोध किया। आंदोलनकारी फायर बिर्गेड की पाईप को लेकर खींचतान करने लगे। कांग्रेस की जिला अध्यक्ष रेखा चौधरी और एक महिला पुलिसकर्मी के बीच विवाद हो गया। इस दौरान जमकर नारेबाजी हुई। पुलिस और कांग्रेसियों में जमकर झड़प भी हुई। इसके बाद कांग्रेसी पुलिस के खिलाफ नारेबाजी करते हुए तीन बत्ती पर प्रदर्शन करने लगे।